Farado (mezurunuo)

La farado (simbolo: F) estas la mezurunuo de elektrostatika kapacitanco de kondensilo laŭ la Sistemo Internacia de Unuoj. Ĝi estis nomita honore al la brita fizikisto Michael Faraday.

Unu farado estas difinita kiel la kapacitanco de kondensilo, pri kiu elektra ŝargo de unu kulombo estigas variadon je unu volto de la tensio de kondensilo.

La farado rilatas jene al la aliaj oficialaj unuoj de la Internacia Sistemo:

 Dekoblaj kaj dekonaj unuoj 

Pro tio, ke la farado estas difinita kiel kunmetaĵo de aliaj bazaj mezurunuoj, ĝia grando ne estas aparte taŭga por la ĉiutaga vivo. Efektive, multe pli uzatas kelkaj dekonaj unuoj, kies nomojn eblas derivi per la oficialaj prefiksoj de SI.

Nuntempe, komerce haveblas kondensiloj kun kapacitancoj ekde 100 fF ĝis 5 kF.Digikey  (angle)

Tamen, la plej oftaj kapacitancoj estas esprimitaj per mikrofaradoj (μF), nanofaradoj (nF) aŭ pikofaradoj (pF).Newton C. Braga (2001), Robotics, Mechatronics, and Artificial Intelligence

La mezurunuo milifarado estas malofte uzata en la reala vivo, kaj oni ĝenerale preferas skribi 4700 µF anstataŭ 4,7 mF.

La plej malgrandaj kondensiloj en nuntempaj integraj cirkvitoj havas kapacitancon de kelkaj femtofaradoj.

 Referencoj 

Kategorio:Mezurunuoj